Παγκόσμιο Κύπελλο Συλλόγων Ποδοσφαίρου 2025

Μπάγερν Μονάχου|prevseason=|nextseason=|caption=*Take it to the World*|ημερομηνίες=15 Ιουνίου 2025|τερματισμός=13 Ιουλίου 2025|ομοσπονδίες=6|διοργανωτής=FIFA|προηγούμενο=2023|επόμενο=*[[Παγκόσμιο Κύπελλο Συλλόγων Ποδοσφαίρου 2029|2029]]*|τηλεοπτική_κάλυψη=Ανάλογα με κάθε χώρα (Ελλάδα: ANT1)|λεζάντα=|young_player=Ντεζιρέ Ντουέ (Παρί Σεν Ζερμέν)}}
Το **Παγκόσμιο Κύπελλο Συλλόγων 2025** (εμπορική ονομασία: **FIFA Club World Cup 25**) ήταν η 21η διοργάνωση του Παγκοσμίου Κυπέλλου Συλλόγων, ενός διεθνούς ποδοσφαιρικού τουρνουά συλλόγων που διοργανώνεται από τη FIFA. Το τουρνουά διεξήχθη στις Ηνωμένες Πολιτείες Αμερικής από τις 15 Ιουνίου έως τις 13 Ιουλίου 2025. Ήταν το πρώτο με επεκταμένο φορμάτ με 32 ομάδες, επεκτεινόμενο από τις 7 ομάδες που προκρίνονταν, τους 6 ηπειρωτικούς πρωταθλητές και τη διοργανώτρια χώρα, στους προηγούμενους 17 θεσμούς. Η επέκταση για το 2025 περιλάμβανε: τους νικητές των κορυφαίων διασυλλογικών διοργανώσεων από κάθε έτος μεταξύ 2021 και 2024, για πέντε από τις συνομοσπονδίες, την ομάδα με την υψηλότερη κατάταξη, συνολικά από το 2021 έως το 2024, από τη συνομοσπονδία της Ωκεανίας, καθώς και επιπλέον ομάδες καθορίστικαν βάσει κατάταξης συλλόγων κατά την τετραετία. 

Η διευρυμένη μορφή του τουρνουά ανακοινώθηκε τον Μάρτιο του 2019 και αρχικά είχε προγραμματιστεί να φιλοξενηθεί από την Κίνα το 2021, μέχρι την αναβολή του λόγω της πανδημίας COVID-19. Η FIFA ενέκρινε την κατανομή των θέσεων ανά ομοσπονδία τον Φεβρουάριο του 2023 και ανακοίνωσε τις Ηνωμένες Πολιτείες ως διοργανώτρια χώρα τέσσερις μήνες αργότερα. Το Διηπειρωτικό Κύπελλο FIFA καθιερώθηκε ως ετήσιο τουρνουά, χρησιμοποιώντας μια εκδοχή της παλαιάς μορφής της διοργάνωσης.

Η επέκταση του τουρνουά αντιμετωπίστηκε με κριτική από την ένωση παικτών FIFPRO και το World Leagues Forum, λόγω του αντίκτυπου που αναμένεται να είχε στην επιβάρυνση του αγωνιστικού προγράμματος και την ευημερία των παικτών. Η χρήση της δυναμικής τιμολόγησης για το τουρνουά επίσης επικρίθηκε και οδήγησε σε μειώσεις τιμών για ορισμένους αγώνες λόγω χαμηλών πωλήσεων. Τα παγκόσμια δικαιώματα μετάδοσης άνηκαν στην διαδικτυακή πλατφόρμα ροής DAZN, η οποία παραχώρησε αγώνες σε άλλους τηλεοπτικούς σταθμούς μέσω υπο αδειοδότησης. Συνολικά, θα διανεμήθηκε χρηματικό έπαθλο ύψους 1 δισεκατομμυρίου δολαρίων στις 32 συμμετέχουσες ομάδες, το οποίο περιλάμβανε πληρωμές αλληλεγγύης καθώς και ποσά για κάθε ομάδα ανάλογα με την ομοσπονδία στην οποία ανήκει.

Η Μάντσεστερ Σίτι ήταν η υπερασπιστής του τίτλου, αφού κατέκτησε τον πρώτο της τίτλο στο τελευταίο τουρνουά με την παλιά μορφή το 2023. Ωστόσο, αποκλείστηκε στη φάση των 16 από την Αλ Χιλάλ.

Η Τσέλσι έγινε παγκόσμια πρωταθλήτρια για δεύτερη φορά αφού νίκησε την Παρί Σεν Ζερμέν με 3–0 στον τελικό.

## Ομάδες
Σύμφωνα με τη λίστα συμμετοχών, οι ομάδες που προκρίθηκαν στο τουρνουά ήταν οι εξής:

### Αγώνας μπαράζ για την κενή θέση του Ομίλου Δ
Η Λεόν επρόκειτο αρχικά να συμμετάσχει στο τουρνουά ως νικήτρια του ΚΟΝΚΑΚΑΦ Τσάμπιονς Λιγκ 2023. Ωστόσο, η ομάδα αποβλήθηκε από τη διοργάνωση από την Επιτροπή Εφέσεων της FIFA στις 21 Μαρτίου 2025, λόγω παραβίασης των κανονισμών περί πολυϊδιοκτησίας συλλόγων, καθώς τόσο η Λεόν όσο και η Πατσούκα ανήκουν στον ίδιο ιδιοκτήτη.

Στις 6 Μαΐου 2025, το Διαιτητικό Δικαστήριο για τον Αθλητισμό απέρριψε τις εφέσεις των συλλόγων Λεόν, Πατσούκα και Αλαχουελένσε, οι οποίοι είχαν προσφύγει κατά της απόφασης της FIFA. Ο αποκλεισμός της Λεόν επιβεβαιώθηκε επίσημα από τη FIFA. Η θέση της στο Παγκόσμιο Κύπελλο Συλλόγων θα αποδοθεί στον νικητή ενός αγώνα κατάταξης μεταξύ: της Λος Άντζελες (φιναλίστ του ΚΟΝΚΑΚΑΦ Τσάμπιονς Λιγκ 2023) και της Αμέρικα (ομάδας με την υψηλότερη βαθμολογία στην κατάταξη της ΚΟΝΚΑΚΑΦ μετά το ΚΟΝΚΑΚΑΦ Τσάμπιονς Καπ 2024). Στις 16 Μαΐου 2025, η FIFA ανακοίνωσε επίσημα ότι ο αγώνας θα διεξαχθεί στις 31 Μαΐου, με γηπεδούχο τη Λος Άντζελες, στο BMO Stadium στο Λος Άντζελες.

## Κλήρωση
Η κλήρωση πραγματοποιήθηκε στις 5 Δεκεμβρίου 2024 στο Μαϊάμι, Ηνωμένες Πολιτείες. Η ΦΙΦΑ ανακοίνωσε τη διαδικασία της κλήρωσης και τα σχετικά γκρουπ δυναμικότητας δύο ημέρες πριν από την ίδια την κλήρωση, λαμβάνοντας υπόψη, όσο το δυνατόν περισσότερο, αθλητικούς και γεωγραφικούς παράγοντες.

Τα γκρουπ δυναμικότητας για την κλήρωση είναι τα εξής:







### Όμιλοι

## Στάδια
Στις 28 Σεπτεμβρίου 2024, η FIFA ανακοίνωσε την επιλογή δώδεκα γηπέδων σε έντεκα πόλεις για το τουρνουά: το Λίνκολν Φάινανσιαλ Φιλντ στη Φιλαδέλφεια, Πενσυλβάνια, το Άουντι Φιλντ στην Ουάσινγκτον, το Λούμεν Φιλντ στο Σιάτλ, Ουάσινγκτον, το Στάδιο Ρόουζ Μπόουλ στο Πασαντίνα, Καλιφόρνια, το Στάδιο TQL στο Σινσινάτι, Οχάιο, το Στάδιο Bank of America στο Σάρλοτ, Βόρεια Καρολίνα, το Στάδιο Mercedes-Benz στην Ατλάντα, Τζόρτζια, το Στάδιο Hard Rock στο Μαϊάμι, Φλόριντα, που φιλοξένησε τον αγώνα έναρξης με τη συμμετοχή της Ίντερ Μαϊάμι, το Τζέοδις Παρκ στο Νάσβιλ, Τενεσί, τα Στάδια Camping World και Inter&Co  στο Ορλάντο, Φλόριντα και το Στάδιο MetLife στο Ιστ Ράδερφορντ, Νιού Τζέρσεϊ, που θα φιλοξενήσει τον τελικό. Το Λούμεν Φιλντ φιλοξένησε και τους τρεις αγώνες της φάσης των ομίλων για την ομάδα Σιάτλ Σάουντερς. Από τα επιλεγμένα αυτά γήπεδα, πέντε θα χρησιμοποιηθούν και στο Παγκόσμιο Κύπελλο Ποδοσφαίρου 2026. Σε αντίθεση με άλλες διοργανώσεις της FIFA, συμπεριλαμβανομένου του επερχόμενου Παγκοσμίου Κυπέλλου 2026, όλα τα γήπεδα διατηρούν τα αρχικά τους δικαιώματα ονομασίας.

## Διαιτητές
Στις 14 Απριλίου 2025, η FIFA επιβεβαίωσε ότι 117 διαιτητές από 41 ενώσεις μελών επιλέχθηκαν για το τουρνουά. Σε αυτούς περιλαμβάνονταν 35 διαιτητές αγώνα, 58 βοηθοί διαιτητές και 24 διαιτητές βίντεο.

## Φάση των ομίλων
Στις 17 Δεκεμβρίου 2023, η FIFA ανακοίνωσε ότι το τουρνουά θα διεξαχθεί από τις 15 Ιουνίου έως τις 13 Ιουλίου 2025. Πριν από την κλήρωση, είχαν επιβεβαιωθεί μόνο η ημερομηνία και το γήπεδο του εναρκτήριου αγώνα (με συμμετοχή της Ίντερ Μαϊάμι) και του τελικού, καθώς και το γήπεδο όπου θα διεξαχθούν οι αγώνες των ομίλων της Σιάτλ Σάουντερς. Το πλήρες πρόγραμμα των αγώνων με τα γήπεδα και τις ώρες έναρξης οριστικοποιήθηκε και δημοσιεύθηκε στις 7 Δεκεμβρίου 2024, μετά την κλήρωση. Η ημερομηνία έναρξης του τουρνουά τροποποιήθηκε, με την έναρξη να γίνεται μία ημέρα νωρίτερα, στις 14 Ιουνίου. Το πρόγραμμα δημιουργήθηκε λαμβάνοντας υπόψη παράγοντες όπως «αγωνιστικά και κριτήρια επικεντρωμένα στους παίκτες, τους τοπικούς και ταξιδεύοντες φιλάθλους, καθώς και τις ανάγκες της παγκόσμιας τηλεοπτικής κάλυψης».

Οι ομάδες κάθε ομίλου αγωνίστηκαν μεταξύ τους και οι νικητές των οκτώ ομίλων (Α έως Η), καθώς και οι οκτώ ομάδες που τερμάτισαν στη δεύτερη θέση, προκρίθηκαν στη φάση των 16.

### Ισοπαλίες

# Οι βαθμοί που αποκτήθηκαν σε όλους τους αγώνες του ομίλου.
# Οι βαθμοί που αποκτήθηκαν στους αγώνες μεταξύ των ομάδων που ισοβαθμούν.
# Η διαφορά τερμάτων στους αγώνες μεταξύ των ομάδων που ισοβαθμούν.
# Ο αριθμός των γκολ που σημειώθηκαν στους αγώνες μεταξύ των ομάδων που ισοβαθμούν.
# Εάν, μετά την εφαρμογή των κριτηρίων 1 έως 3, οι ομάδες εξακολουθούν να ισοβαθμούν, τα κριτήρια 1 έως 3 εφαρμόζονται εκ νέου αποκλειστικά στους αγώνες μεταξύ των ομάδων που παραμένουν ισόβαθμες για να καθοριστεί η τελική κατάταξή τους.   Αν αυτή η διαδικασία δεν οδηγήσει σε αποτέλεσμα, εφαρμόζονται τα κριτήρια 6 έως 9:
# Η διαφορά τερμάτων σε όλους τους αγώνες του ομίλου.
# Ο αριθμός των γκολ που σημειώθηκαν σε όλους τους αγώνες του ομίλου/
# Η βαθμολογία ευ αγωνίζεσθαι σε όλους τους αγώνες του ομίλου (μόνο μία αφαίρεση βαθμών μπορεί να εφαρμοστεί σε έναν παίκτη ή προπονητή ανά αγώνα):
#* Κίτρινη κάρτα: −1 βαθμός
#* Έμμεση κόκκινη κάρτα (δεύτερη κίτρινη): −3 βαθμοί
#* Άμεση κόκκινη κάρτα: −4 βαθμοί
#* Κίτρινη κάρτα και άμεση κόκκινη κάρτα: −5 βαθμοί
# Κλήρωση.

### Όμιλος A

----

### Όμιλος B

----

### Όμιλος Γ

----

### Όμιλος Δ

----

### Όμιλος Ε

----

### Όμιλος ΣΤ

----

### Όμιλος Ζ

----

### Όμιλος Θ

## Φάση των αγώνων νοκ-άουτ
Στην φάση νοκ-άουτ, εάν ο αγώνας έληγε σε ισοπαλία στο τέλος της κανονικής διάρκειας, τότε οι ομάδες πήγαιναν στην παράταση (2 περίοδοι των 15 λεπτών έκαστη). Εάν ο αγώνας έληγε σε ισοπαλία μετά τον επιπλέον χρόνο, το τελικό αποτέλεσμα αποφασιζόταν στη διαδικασία των πέναλτι.

*Όλες οι ώρες διεξαγωγής των αγώνων ήταν [[Ανατολική Ζώνη Ώρας|τοπικές]].*

### Αγώνες

## Παραπομπές
2025

## Εξωτερικοί σύνδεσμοι

* Επίσημος ιστότοπος
* Κατάταξη ομάδων ανά συνομοσπονδία – FIFA

Κατηγορία:Αθλητισμός στις Ηνωμένες Πολιτείες
Κατηγορία:Ποδόσφαιρο το 2025